เอสเอ็มอีแบงก์เดินหน้าไร้รอยต่อเร่งปล่อยสินเชื่อ6หมื่นล้านบาท
ประธานคณะกรรมการเอสเอ็มอีแบงก์ออกโรงเดินหน้าได้โดยไร้รอยต่อ มั่นใจปีนี้ปล่อยสินเชื่อเอสเอ็มอีถึง 6 หมื่นล้านบาท
29 เม.ย. 2562

ประธานคณะกรรมการเอสเอ็มอีแบงก์ออกโรงเดินหน้าได้โดยไร้รอยต่อ มั่นใจปีนี้ปล่อยสินเชื่อเอสเอ็มอีถึง 6 หมื่นล้านบาท
นายพสุ โลหารชุน ปลัดกระทรวงอุตสาหกรรม ในฐานะประธานคณะกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว). หรือ เอสเอ็มอีแบงก์ กล่าวว่า การที่ ธพว. ประกาศรับสมัครบุคคลเพื่อคัดเลือกให้ดำรงตำแหน่งกรรมการผู้จัดการธนาคาร ครั้งที่ 2 ตั้งแต่วันที่ 9 เม.ย. – 10 พ.ค. 2562 จะไม่กระทบการทำงานของธนาคารในการปล่อยสินเชื่อให้กับผู้ประกอบการเอสเอ็มอี เพราะมีแผนการทำงานในปี 2562 ไว้แล้ว
นอกจากนี้ คณะกรรมการได้แต่งตั้งให้ นายพงชาญ สำเภาเงิน รองกรรมการผู้จัดการ ทำหน้าที่รักษาการแทนกรรมการผู้จัดการทันที การทำงานทุกอย่างของธนาคารจึงสามารถเดินหน้าต่อไปได้โดยไร้รอยต่อ ซึ่งไตรมาส 1 ปี 2562 ที่ผ่านมาปล่อยสินเชื่อเอสเอ็มอีได้ 1 หมื่นล้านบาท และทั้งปีจะปล่อยได้ 6 หมื่นล้านบาท